खबरों की माने तो प्रीति जिंटा इस बात से काफी परेशान थीं कि पिछले चार मैचों में से टीम 3 मैच हार चुकी है, लेकिन सहवाग और प्रीति के बीच तल्ख संवादों के गवाहों का मानना है कि प्रीति ने गलत आदमी को चुन लिया है. ऐसा भी नहीं है कि पंजाब के कोचिंग स्टाफ को पहली बार प्रीति की डांट सुननी पड़ी हो. 2016 में कोच संजय बांगर को प्रीति जिंटा ने बाहर निकालने की धमकी दे दी थी. हालांकि, बाद में इस बात का खंडन करते हुए टीम की तरफ से कहा गया था कि यह मीडिया ने इस गलत ढंग से पेश किया है.